ZÁPISNICA

zo stretnutia Občianskej rady Radvaň v

Banskej Bystrici,

konaného dňa 7. februára 2019

**PROGRAM:**

***1.Otvorenie zasadnutia a schválenie programu*** ***2. Slovo pre hostí 3. Kontrola uznesení z poslednej OR 4. Vyhotovenie stavu detských ihrísk a návrh na doplnenie hracími prvkami 5. Informácia o nájomnej zmluve k zriadeniu denného centra v ZŠ Radvanská 6. Výrubové konanie „Bytový dom“, Radvanská ulica – informácia 7. Návrh projektov do participatívneho rozpočtu Mesta Banská Bystrica pre r. 2019 8. Stanovenie postupu pri prehodnotení rokovacieho poriadku a činnosti ORR a „Vzorovej zápis- nice zo zasadnutí OR“ 9 . Stanovenie postupu pri prehodnotení plnenia podnetov a požiadaviek ORR plnenia Programu pre dôstojnú Radvaň a ich aktualizácia pre volebné obdobie 2018-2022 10. Rôzne, diskusia 11. Záver - uznesenia***

**Prítomní členovia ORR**: A. Jankovič, G. Tokarska, M. Kamenská, A. Povinská, J. Bystran, A. Švecová, R. Miškár, V. Báťková, M. Kršňák, L. Lapinová, , P. Rusnák, M. Lietava, Ľ. Grac, M. Ondráš, **Ospravedlnení:** P. Novanský, M. Vincenc, D. Hanko , S. Dluholucký, L.Priehodová **Poslanci:** E. Karová, V. Moravčík **Hostia:** D. Somora, Lepeny, J. Štrbáková, V. Slopovská, B. Cisáriková, T. Teicher, S. Orosová, P. Oros, R. Hrončiak, Ľ. Póčová, R. Barčiak, M. Cibák ***1.Otvorenie zasadnutia***: predseda OR privítal všetkých členov ORR, poslancov, ako aj prítomných hostí na 2. zasadnutí OR v roku 2019 a dal schváliť program zasadnutia. ***2. Slovo pre hostí.*** Hostia – obyvatelia bytových domov na Radvanskej ulici, vyjadrili nesúhlas s výstavbou polyfunkčného domu Tulipán, predtým Altus a pod., a s tým súvisiacim výrubom stromov. Pani Štrbáková, položila jednoznačnú otázku, či sa bude stavba realizovať, alebo nie. P. Somora požiadal OR, aby zistila na MÚ, kto a kedy dal súhlas k výstavbe polyfunkčného domu. P. Jankovič tlmočil názor poslanca Dluholuckého, ktorého stanovisko (upresnené v mailovej podobe) je nasledovné: „v roku 2015 bola na Mestskom zastupiteľstve schválená stavba. Na jednej strane za 4 roky sme neboli informovaní, po 4 rokoch sa zaujímame o stave danej veci. Bolo vyvolané konanie k výrubu stromov. Uvedená časť sa skladá z troch pozemkov, z ktorých 1 je v súkromnom vlastníctve podľa katastrálnej mapy, ako uviedla p. Báťková. R. Miškár uviedol, že OR nemá bližšie informácie o celkovej histórii problému, nakoľko tento siaha až do roku 2008, kedy bol pozemok predaný do súkromných rúk. V tomto roku prebehlo územné konanie, ktoré je ukončené a právoplatné. Tiež oboznámil prítomných, že v mestskej časti Radvaň funguje Občianske združenie „Za dôstojnú Radvaň“, (ďalej len OZ), ktoré má stanovy a právnu subjektivitu na to, aby mohlo byť účastníkom konaní na ochranu životného prostredia, a ktoré sa prihlásilo ako účastník konania do výrubového konania. Ak bude OZ zaradené do uvedeného konania, bude mať právo zúčastňovať sa na zasadnutiach a bude dostávať detailné informácie. P. Štrbáková uviedla, že dňa 08.01.2019 bola podaná žiadosť na výrub stromov. P. Somora znovu požiadal OR, aby zistila, samotný začiatok celého procesu, teda genézu od roku 2008. P. Povinská uviedla, že občanom v prvom rade ide o to, aby zabránili výrubu 50 ks stromov a až v druhom rade o samotnú výstavbu domu. P. Rusnák uviedol, že OR má pre poslancov len poradný hlas a odporučil zástupcom dotknutých občanov, aby sa petičný výbor obrátil na MU, a uviedli, že občania neboli informovaní o stavbe domu. Pani Karová navrhla, aby sa urobilo verejné stretnutie s primátorom mesta a zamestnancami stavebného úradu, kde spolu s poslancom p. Moravčíkom budú iniciovať stretnutie s primátorom mesta. V danej veci je potrebné osloviť pani L. Priehodovú, ktorá má najviac informácií. Na záver občania požiadali OR o zvolanie verejného stretnutia s primátorom k výrubovému konaniu.

***3. Kontrola uznesení z poslednej OR***: **č. 01/01/2019** **- splnené** **č. 02/01/2019 - splnené č. 03/01/2019 - splnené č. 07/12/2018 - pretrváva**

Poslankyňa Erika Karová informovala o stanovisku z MsÚ ohľadom osadenia mestských tabúľ. Stanovisko mesta prišlo od Ing. Petra Jakubca, kde informoval o tom, že v mestskej časti Radvaň je osadených v súčasnosti 5 informačných tabúľ (Stupy, Poľná, Nám. Ľ. Štúra, Sládkovičova,  a Bernolákova ul.), čo je z hľadiska pokrytia územia a počtu obyvateľov primerané ostatným častiam mesta. Ohľadom info tabule na Radvanskej ulici, ktorú mesto nemá v evidencii navrhol jej presun na vhodnejšie mesto podľa zváženia OR, kde by oprava stála na úrovni cca 250-300eur. Nákup nových mestských informačných tabúľ musí byť zapracovaný v rozpočte Mesta, pričom jedna stojí cca 500 eur.  Návrhy na osadenie tabúľ na Malachovskej ceste a na Poľnej ulici (RD 87-83) nepovažuje Mesto za najvhodnejšie riešenie, keďže tabule  sa spravidla umiestňujú do blízkosti autobusových zastávok alebo iných miest prirodzenej koncentrácie obyvateľov, aby ich mali k dispozícii občania v čase čakania na MHD. Prienik informácií medzi občanov prostredníctvom informačných tabúľ sa v roku 2019  už javí ako sporný, pretože v súčasnosti existujú ďaleko modernejšie informačné nástroje – hlavne internet. Odporúčame preto zvážiť efektívnosť jednotlivých informačných nástrojov. Ak sa napriek tomu občianska rada rozhodne pre inštaláciu ďalších informačných tabúľ  bude potrebné poslaneckým návrhom vyčleniť zdroje v rozpočte mesta pre rok 2020.
**Uznesenie 01/02/2019** OR žiada poslancov zabezpečenie možnosti prekládky info tabule z Radvanskej ulici na Poľnú ulicu – rodinné domy.

***4. Vyhotovenie stavu detských ihrísk a návrh na doplnenie hracími prvkami***

p. Ondráš oboznámil prítomných, že inicioval stretnutie s kompetentnými osobami, ktoré prisľúbili doplniť detské ihriská hracími prvkami a iným mobiliárom.

ORR navrhla umiestniť jednotlivé prvky nasledovne:

- pružinové hojdačky detské ihrisko Poľná 19; Radvanská ul., Bernolákova ulica – párne čísla;
- preklápacie (váhové) hojdačky (4m) – Radvanská ulica
- tabule v tvare L na kreslenie: Poľná 19; Bernolákova ulica – párne a Tihányiovský kaštieľ
- prenosné lavičky (kov + drevo)
- neprenosné lavičky (betón + drevo) autobusovej zastávky Malachovská cesta, Stupy-Jednota

***Uznesenie 02/02/19:*** *OR poveruje p. Ondráša k nahláseniu potrieb ohľadom doplnenia detských**ihrísk, T.: 28/02/2019*

***Uznesenie 03/02/2019:*** *p. Báťková preverí možnosť osadenia pevnej lavičky na Malachovskú cestu – Stupy-Jednota – autobusová zastávka T. 11.02.2019*

***5. Informácia o nájomnej zmluve k zriadeniu denného centra v ZŠ Radvanská***

R. Miškár informoval prítomných o subjektoch nájomnej zmluvy. Na základe posledného stretnutia s pánom primátorom nájomná zmluva bude uzatvorená medzi OZ a Mestom. Podľa informácií od poslanca Dluholuckého je situácia opačná, to zn., že škola bude prenajímateľom a Mesto bude nájomcom. p Lepény sa informoval, či sa v dennom centre budú podávať pre seniorov obedy. ***Uznesenie 04/02/2019*** OR sa obracia na poslancov s požiadavkou o zabezpečenie možnosti využívania priestorov denného centra pre všetkých obyvateľov Radvane. OR poveruje poslancov MČ Radvaň, aby preverili stav nájomnej zmluvy medzi Mesto BB a ZŠ Radvanská v rámci zriadenia Denného centra Radvaň.

***6. Výrubové konanie „Bytový dom“, Radvanská ulica – informácia***

 Na základe sťažnosti občanov a diskusie v bode 2 prijala OR nasledovné uznesenia:

***Uznesenie 05/02/2019*** ORR žiada p. poslancov VMČ Radvaň s oboznámením sa kompletnej dokumentácie od roku 2008 k územnému konaniu bytovému domu na Radvanskej ulici č. parcely (Tulipán, Altrus a pod.) až po súčasnosť. Preveriť postup výrubového konania. **T: do 7.3.2019**  ***Uznesenie 06/02/2019*** OR podporuje iniciatívu občanov za zastavenie realizácie investičných zámerov na uvedenej parcele

***Uznesenie 07/02/2019*** OR odporúča Petičnému výboru reagovať na výrubové konanie sťažnosťou na Mesto

***Uznesenie 08/02/2019*** OR žiada poslancov MČ Radvaň o zvolanie verejného stretnutia s primátorom za účasti stavebného úradu k výrubu stromov.  **T: čím skôr**

  ***7. Návrh projektov do participatívneho rozpočtu Mesta Banská Bystrica pre rok 2019*** P. Rusnák predstavil postup prihlásenia až po posudzovanie projektov do participatívneho rozpočtu mesta.Vysvetlil čo projekt musí obsahovať, aby bol prijatý. Predstavil projekt, bezbariérového prístupu do denného centra. Všetky predložené projekty musia byť prihlásené do 11.02.2019 a budú hodnotené podľa 5 kritérií. Posudzovanie bude na diskusnom fóre. V mesiaci marci bude verejné zvažovanie a nasledovať bude hlasovanie za jednotlivé projekty výlučne v podateľni MÚ. R. Miškár predstavil projekt z oblasti športu, ktorý bol už pred dvoma rokmi podaný. Ide o fitness outdoorové ihrisko. Projekty nemôže podať OR, nakoľko nemá právnu subjektivitu. P. Rusnák informoval i o ďalších možnostiach získať granty na aktivity a dotvorenie Denného centra. Oslovil prítomných, či sa niekto hlási pomôcť s prípravou projektov. Prihlásila sa pani Počová.

***Uznesenie 09/02/2019*** ORpoveruje P. Rusnáka a Ľ. Póčovú pripraviť v spolupráci s OZ Za dôstojnú Radvaň projekty pre Raiffeisen, DM, VÚB a COOP. **T: do 15.2. 2019**

***8. Stanovenie postupu pri prehodnotení rokovacieho poriadku a činnosti ORR a „Vzorovej zápis- nice zo zasadnutí OR“*** Členom OR bude poslaný rokovací poriadok, k pripomienkovanie (do 10 dní); prípadné pripomienky a podnety budú posúdené do 28.02.2019 v pracovnej skupine. ***Uznesenie 10/02/2019*** do 21 dní od zasadania OR musí byť vyhotovená zápisnica, ktorá bude v tomto termíne umiestnená aj na webe. ***Uznesenie 11/02/2019*** každý člen OR na zasadnutí bude mať pripravenépodklady pre zápisnicu.

 ***9 . Stanovenie postupu pri prehodnotení plnenia podnetov a požiadaviek ORR, plnenia Programu pre dôstojnú Radvaň a ich aktualizácia pre volebné obdobie 2018-2022***

1. Jankovič informoval o súhrnevšetkých podaných podnetov anávrhov. Navrhuje prerokovať jednotlivé návrhy z minulého volebného obdobia a prehodnotiť ich v jednotlivých pracovných skupinách a pripraviť plán na ďalšie volebné obdobie.

***10. Rôzne, diskusia***

p. Orosová navrhla preobyvateľovBernolákova párne čísla opravy chodníkov ***–*** bezbariérové prechody.

 Pani Báťková nadniesla, že občania Poľnej ulice - rodinné domy,  Malachovskej cesty a Stúp žiadajú občiansku radu o pomoc pri vybavení autobusových spojov  do tejto časti Radvane.  Táto situácia bola prejednávaná s pani Hláčikovou na mieste, v čase prejednávania  preloženia zastávky na Malachovskej ceste. K dnešnému dňu sa nič neudialo. Obyvatelia sú odkázaní na prímestskú dopravu do Malachova.
Pani Hláčiková prisľúbila, že bude jednať s VUC, aby boli pridané spoje do Malachova. Obyvatelia sa z tejto časti nemôžu dostať domov z poobedňajších služieb a ani ráno na skoršie vlaky smerom na Žilinu, Brezno táto linka  im neslúži, nakoľko nejde cez železničnú a ani autobusovú stanicu a časovo nie je prispôsobená ani na presadanie na iný spoj, ktorý by tuto situáciu vyriešil. Obyvatelia majú za to, že sú občanmi mesta, platia  tu dane a nie Malachova a patrí sem linka mesta.
***Uznesenie 12/02/2019*** p. Báťková s pani poslankyňou Erikou Karovou navštívia pani Hláčikovú a prejednajú riešenie tejto situácie.

Ďalej pani Báťková , požiadala, aby bola preskúmaná žiadosť obyvateľov Poľnej  ulice, Malachovskej cesty a Stúp na vybudovanie chodníka  Poľná ulica – Moskovská, ktorá bola zaslaná na Mesto Banská Bystrica v marci a apríli 2018. K dnešnému dňu -bez vyjadrenia. Táto časť je pre chodcov a hlavne deti, ktoré na Moskovskú chodia do školy veľmi nebezpečná.  Žiadame zaradiť do plánu investičných akcií mesta ešte pre rok 2019.

Tiež je potrebné riešiť dopravnú situáciu nová cesta popri potoku do škôlky. Pred vchodom Radvanská 11, navrhnúť osadenie dopravnej značky STOP.

R. Miškár informoval, o podpise dotačnej zmluvy u p. Ondrejkovej vo výške 1,50 € x 7 700 = 11 215,0 €. Zmluva na sumu 6 615,00 € na výdavky, z ktorých budú finančné položky na všetky podujatia a kapitálové výdavky.Erika Karová informovala o tom, že na MsZ bolo chválené Všeobecné záväzné nariadenie Mesta BB č. 00/19 o určení výšky príspevkov pre školy a školské zariadenia v zriaďovateľskej pôsobnosti Mesta Banská Bystrica, ako aj VZN Mesta BB o zrušení ZŠ Radvanská 1 a zriadení ZŠ s MŠ Radvanská 1.
Ďalej informovala o tom, že bol schválený Dodatok k Štatútu mesta (VMČ môžu sami schvaľovať členov aj z radov neposlancov). Ďalej informovala o tom, že podala Interpelácie ohľadom Výstavby polyfunkčného domu Tulipán, kde sa pýtala na chystaný výrub drevín kvôli novostavbe"Bytový dom v BB - Novostavba - Radvanská ulica", ako aj interpeláciu ohľadom Denného centra v Radvani a náležitostí týkajúcich sa nájomnej zmluvy.

Zapísala: Gabriela Tokarska

Overila: Valéria Báťková

Ďalšie zasadnutie OR bude 7. marca o 18:00 hod